**T Á J É K O Z T A T Ó**

**a bv. szerv területére belépő személyek részére a be- és kiléptetés, illetve a benntartózkodás szabályairól**

**Tisztelt Hölgyem, Uram!**

1. Ön büntetés-végrehajtási szerv (továbbiakban: bv. szerv) területére kíván belépni, ezért megkérem, hogy figyelmesen olvassa el az alábbi tájékoztatót, ismerje meg a bv. szerv rendjét!
2. A bv. szerv területére történő be- és kiléptetésre, az ott tartózkodásra vonatkozó szabályokat a büntetés-végrehajtási szervezetről szóló 1995. évi CVII. törvény 14. §-a és a 17. § (2) bekezdése, továbbá a büntetés-végrehajtási szervek területére történő be- és kilépés, valamint a büntetés-végrehajtási szervek területén tartózkodás részletes szabályairól szóló 44/2007. (IX. 19.) IRM rendelet határozza meg. A fogvatartottak látogatóinak fogadásával kapcsolatos, további biztonsági szempontú rendelkezéseket tartalmaz a büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL. törvény.
3. Annak érdekében, hogy beléptetése és későbbi benntartózkodása idején ne kerüljön kellemetlen helyzetbe, a tájékozatlanságból eredően ne kerüljön sor Önnel szemben intézkedés megtételére, működjön együtt a személyi állománnyal, kövesse, tartsa be a biztonsági előírásokra vonatkozó iránymutatásaikat.
4. Ön a bv. szerv területére történő belépése előtt a személyazonosságának és a belépés indokának a megállapítása céljából köteles magát igazolni, melyhez az alábbi személyazonosításra alkalmas okmányok fogadhatók el:
5. érvényes „**Személyazonosító igazolvány”**,
6. érvényes „**Vezetői engedély”**,
7. érvényes „**Útlevél”,**
8. látogatóként a látogatási engedély a fenti személyazonosításra alkalmas igazolvány valamelyikével együtt.
9. Amennyiben Ön **„szívritmus mesterséges fenntartására szolgáló készüléket”** visel és azt hivatalos irattal igazolni tudja, arról a beléptetést végző személyt a személyazonosságának megállapításakor szíveskedjen tájékoztatni. Ugyancsak tájékoztassa a személyi állományt, ha Önnek - orvos által igazoltan - egészségi állapota miatt életmentő gyógyszer tartására van szüksége. Ebben az esetben a szükséges mennyiségű gyógyszert magánál tarthatja, azonban a belépéskor nyilatkoznia kell a gyógyszer felhasználási formájáról és annak ellenőrzését lehetővé kell tennie a személyi állomány részére.
10. A bv. szerv a belépés jogcímére utaló jelzést (kitűző kártyát) biztosít, Ön azt benntartózkodása ideje alatt jól látható módon, a felsőruházaton köteles viselni.
11. A bv. szerv területére TILOS bevinni az alábbi tárgyakat vagy eszközöket:

* lőfegyver, lőszer és robbanószer, robbanóanyag;
* biztonságra veszélyes gyúlékony anyagok és gyújtóeszközök, lúgok, savak, maró hatású anyagok;
* sugárzó anyag;
* gáz- és riasztó fegyver, hidegfegyver (pl.: íjjak, nyílpuska, stb.);
* szúró- vagy vágó eszköz, hegyes végű vagy éles szélű tárgyak;
* alkohol, bódító,- kábító- és pszichoaktív szerek;
* mobiltelefon, rádió adóvevő készülék, infokommunikációs eszköz;
* fényképezőgép, illetve hang és kép rögzítésére alkalmas más készülék.

1. Amennyiben a beléptetés során ittas,- vagy bódult állapotra utaló jelet tapasztal a személyi állomány tagja, az alkoholos befolyásoltság ellenőrzésére, arra alkalmas eszközt (alkoholtesztert) alkalmaz. **A bv. szerv területére ittas,- vagy bódult állapotban lévő személy nem léphet be.**
2. A 7. pontban felsorolt eszközöket önként, vagy a beléptetést végrehajtó személyi állomány tagjának felszólítására köteles a megőrzésre kijelölt helyen leadni vagy saját kezűleg elzárni. Amennyiben Ön a felszólítást követően nem gondoskodik az eszközök elhelyezéséről, leadásáról és a beléptetése során végrehajtott ellenőrzése alkalmával a személyi állomány a be nem vihető eszközöket Önnél előtalálja, akkor a bv. szerv területére nem léphet be.
3. Beléptetése során az Ön ruházatát, csomagját szemrevételezéssel és technikai eszközzel (pl.: kapukeretes és kézi fémkeresővel, csomagvizsgáló berendezéssel) ellenőrizni kell, melyhez szükség szerint szolgálati kutya is igénybe vehető. Indokolt esetben a személyi állomány Önnel azonos nemű tagja a ruházatát külön átvizsgáló helyiségben közvetlenül is átvizsgálhatja. A ruházat közvetlen átvizsgálása során Ön a fejfedője, ruházata (nadrág/szoknya, ing/blúz kivételével), valamint a lábbelije levételére kötelezhető.
4. Felhívom figyelmét, hogy a bv. szerv területén kísérettel mozoghat. Amennyiben a személyazonosságának igazolásában, a ruházata és csomagja átvizsgálásában nem működik közre, a fenti intézkedések során nem működik együtt a személyi állomány tagjaival, figyelem felhívásaiknak nem tesz eleget és olyan magatartást tanúsít, amellyel a fogvatartás rendjét és biztonságát megsérti, a beléptetést megtagadjuk, a bv. szerv területének elhagyására szólítjuk fel. Ellenállása esetén - eltávolítása céljából - Önnel szemben akár a meghatározott kényszerítő eszközök is alkalmazhatóak a személyi állomány részéről, továbbá rendőri intézkedés is kezdeményezhető.
5. Amennyiben a beléptetést követően tanúsít olyan magatartást, amellyel a fogvatartás rendjét és biztonságát megsérti - különösen tiltott tárgy bejuttatása, átadás-átvétele, továbbítása esetén - Önnel szemben a 11. pontban leírtak szerint járunk el.
6. **Látogatóként** a látogató helyiségbe készpénzt, vagy azt helyettesítő eszközt nem vihet magával.

Látogatása félbeszakítható, ha Ön a látogatás rendjét megsérti, és azt figyelmeztetés ellenére sem hagyja abba.

A látogatását – a szükséges intézkedések megtétele mellett – megszakítjuk, ha az Ön magatartása a bv. intézet rendjét, a fogvatartás biztonságát közvetlenül sérti vagy veszélyezteti. Ezen túl tájékoztatom, hogy a későbbi látogatásból ki kell zárni azt, akinek a magatartása a bv. intézet, valamint a fogvatartás biztonságára veszélyt jelent.

1. Ha a beléptetése során alkalmazott intézkedéseink valamelyikét sérelmesnek tartja, joga van az intézkedéssel kapcsolatosan panaszt tenni a bv. szerv vezetőjénél, a büntetés-végrehajtás országos parancsnokánál, a belügyminiszternél, illetve az alapvető jogok biztosánál.

Állampuszta, 2017. november 7.

|  |
| --- |
| dr. Füzesi Viktor bv. ezredes  intézetparancsnok |